lflage/wiki-talks huggingface dataset:
Keskustelu:Verkkoalustojen huonontuminen

message: Artikkelin varsinaisesta nimestä käytiin lyhyt keskustelu kielenhuoltokahvihuoneessa (Enshittification) ennen artikkelin luomista. Siellä myös mainittiin, että yksi suomalainen ihminen on käyttänyt suomennosta "paskeentuminen". Eikös tuo ole nyt kahdella tavalla väärin? Jos kysymyksessä olisi "valmiiksi paskan" muuttuminen pahemmaksi, eikös sana olisi silloin muodossa paskentuminen, siis lyhyellä e:llä? Vertaa "ruma – rumempi – rumentuminen". Ylimääräinen e vartaloa lihottamassa ei kuulosta oikealta. Toinen ongelma on se, että artikkelin mukaan alkutila ei ole huono vaan hyvä, joten "paska ei paskeennu" eli muutu pahemmaksi vaan sen sijasta jokin paskaton asia muuttuu paskaksi eli paskaantuu tai ehkä paskautuu. Koska paskaantuminen on suomessa jo merkityksessä "saada likaa tai paskaa itseensä" (esimerkiksi vaatteet voivat paskaantua), niin silloin vaihtoehdoksi jäisi oikeastaan paskautuminen. Siispä näillä perusteilla muutan keskustelunavaukseksi termiä jo nyt. --Pxos (keskustelu) 12. maaliskuuta 2024 kello 10.00 (EET)
replies: text: Kotuksessa on näköjään pohdittu asiaa. Siis sekä johtamista että käännöstä. Ehkä tärveltyminen olisi se sana, joka kattaisi paitsi huonontumisen myös siitä syntyvän harmituksen. Matthäus Gehägeberg (keskustelu) 26. maaliskuuta 2024 kello 13.40 (EET)
replies: text: :Tämä artikkeli mainittuna postauksen lopussa, torille! No ei vaan, ihan hauska että saadaan oikein Kotukseltakin mielipidettä asiaan. Mutta hankalahko asia tosiaan 😅 -- Raikasta (keskustelu) 26. maaliskuuta 2024 kello 22.02 (EET)
thread_title:  Pask**tuminen?
Keskustelu:Nuuskamuikkunen – Muumilaakson melodia

message: Onko tuo pelissä esiintyvä hevonen Primadonnan hevonen vai Muumipappa ja meri -kirjassa esiintyvä Merihevonen? Luurankosoturi ✉️ 12. maaliskuuta 2024 kello 15.39 (EET)
thread_title:  Hevonen
Keskustelu:Tomi Mäkipää

message: Suomen Jääkiekkohistorialliseen Seuraan on tullut Jääkiekkomuseon viesti, että Mäkipää on kuollut. Päivämäärää ei ole kerrottu, mutta on mainittu sen tapahtuneen "viikkoja sitten".
https://www.facebook.com/groups/1652147635045393/posts/3654901431436660/ BleuDXXXIV (keskustelu) 12. maaliskuuta 2024 kello 20.14 (EET)
replies: text: Kyllä tuota mielestäni voi ensi hätään lähteenä käyttää. Eiköhän sille piakkoin muitakin lähteitä löydy. Sivun kävijätilaston perusteella veikkaan kuolinpäivän olevan tammikuun 17:nnen päivän paikkeilla (sitä ei tietenkään artikkeliin pidä laittaa ennen kuin tieto lähteistettynä löytyy). –Anr (keskustelu) 13. maaliskuuta 2024 kello 10.23 (EET)
thread_title:  Kelpaako lähteeksi kuolemasta? 

message: Joku on kyseenalaistanut. Aatelinen. Eiköhän se riitä.-- Htm (keskustelu) 14. maaliskuuta 2024 kello 08.36 (EET)
Tehtävässään Suomen merkittävin. Ja Leijona. Turha kyseenalaistus. --Lax (keskustelu) 14. maaliskuuta 2024 kello 08.52 (EET)
Pidän Jääkiekkoleijonaksi aateloitua merkittävänä. --Kärrmes (keskustelu) 14. maaliskuuta 2024 kello 15.06 (EET)
thread_title:  Merkittävyys
Keskustelu:Viron kansanäänestys itsenäisyydestä 1991

message: Onko Virolla ollut muina vuosina kansanäänestyksiä itsenäisyydestä, vai onko vuosiluku liikaa nimessä? Eestinkielisessä Wikipediassa ei ole vuosilukua ja siellä voisi kuvitella tehdyn muistakin kansanäänestyksistä artikkelin.--MAQuire (keskustelu) 13. maaliskuuta 2024 kello 15.31 (EET)
replies: text: Ainakin hakemalla hakemalla löytyy tuloksia vain 1991 tapahtumasta, joten se on ilmeisesti ainoa. Pietiboii  (keskustelu) 13. maaliskuuta 2024 kello 15.43 (EET)
thread_title:  Vuosiluku nimessä
Keskustelu:Juhlaprinsessa

message: Muutin tämän ohjaukseksi kerran tänään, mutta se palautettiin artikkeliksi. Keskustellaan siis. Yrityksen käsittely lähteissä on niukkaa, mutta yrityksen perustajasta Milja Korpelasta on tehty monta juttua (Yle, Kaleva, Aamulehti, Seura, MTV, Ilta-Sanomat, Iltalehti). Ylen Prinsessat-dokumenttisarja kertoo kai sekä Korpelasta että muista Juhlaprinsessan näyttelijöistä. Tässä olisi hyvä arvioida samalla sekä Juhlaprinsessan että Milja Korpelan wikimerkittävyys, jotta voidaan tarvittaessa kumota tällaiset lisäykset. --Paranaja (keskustelu • muokkaukset) 13. maaliskuuta 2024 kello 19.12 (EET)
replies: text: Yritys on epämerkittävä. Milja Korpelan arvioisin erikseen mikäli hänestä luodaan artikkeli. Tuollaiset lisäykset nimilistoihin kumoaisin niin kauan kuin artikkelia ei ole. Suomalta (keskustelu) 13. maaliskuuta 2024 kello 19.36 (EET)

text: En pitäisi tätä täällä. Pietiboii  (keskustelu) 14. maaliskuuta 2024 kello 09.01 (EET)
thread_title:  Merkittävyys
Keskustelu:Hyyppäänvuori

message: "Hyyppäänvuori (tunnetaan myös nimellä Hyyppää) on mäki- ja kallioalue Laukaan eteläosassa. Se kohoaa 160 metriä alla olevaa syvännettä korkeammalle." 
Näin kerrotaan tässä Wikipedian artikkelissa. Mitenhän tuo lienee mitattu, onko siellä joku kaivos Hyyppäänvuoren vieressä ? Hyyppäänvuori on n. 170 m korkeudella merenpinnasta ja Lievestuoreen järvi n. 85 m merenpinnan yläpuolella.... ?
terveisin Mtorvi, karttailusta joskus innostunut ;)) 82.128.217.52 13. maaliskuuta 2024 kello 23.44 (EET)
replies: text: Kyllä se on oikein laskettu, joskin hiukan omituisia paikkoja on verrattu. Hyyppäänvuori on noin 90 korkea, jos mitataan Lievestuoreenjärven pinnasta. "Alla oleva syvänne" on Lievestuoreenjärven syvin kohta, joka sijaitsee Mustiensaarten ja Hyyppäänvuoren välissä. Syvänteen kohdalla järven pohja on noin 70 metrin päässä järven pinnasta. 90+70=160 . -- Htm (keskustelu) 14. maaliskuuta 2024 kello 00.10 (EET)
thread_title:  Hyyppäänvuoren korkeus
Keskustelu:Olavi Niemi (korkeushyppääjä)

message: Löytyy myös toinen samanniminen korkeushyppääjä Ruudun arkistoista.--Miikalassa (keskustelu) 14. maaliskuuta 2024 kello 14.50 (EET)
replies: text: Ei taida olla merkittävä. Tulee mieleen vain yksi aikuisurheilija, joka on säilytetty, ja hänellä oli muutakin julkisuutta.--MAQuire (keskustelu) 14. maaliskuuta 2024 kello 15.13 (EET)
replies: text: :Samaa mieltä, jos on pelkkä aikuisurheilija. Laitoin tähän kuitenkin näin esille, jos joku sattuu tälle sivulle, etsiessään tuota toista.-- Miikalassa (keskustelu) 18. maaliskuuta 2024 kello 14.11 (EET)
thread_title:  Toinenkin samanniminen
Keskustelu:Rhodesiankoira

message: Šonan kielen mallineen pitäisi kaiketi olla muotoa sn, koska šonankielinen Wikipedia on mallia sn. Kuitenkaan en saa kielimallinetta kyseisellä lyhenteellä näkymään oikein tässä artikkelissa. --Canarian (keskustelu) 14. maaliskuuta 2024 kello 21.54 (EET)
thread_title:  Šonan kielen malline
Keskustelu:Suomen europarlamenttivaalit 2024

message: Näköjään kaikki puoluejohtajat ovat ehdolla europarlamenttiin :P. Voisi jotain rajaa pitää kuvien käytössä. --Linkkerparkeskustelu 15. maaliskuuta 2024 kello 04.22 (EET)
replies: text: Ehdottomasti pois, niin kuin ois! Puolueiden logot tilalle, jos tuollaisia kuvia edes tarvitaan. Euroopan parlamentin rakennusten ja/tai kokoussaline kuvia mieluummin.--Paju (keskustelu) 1. kesäkuuta 2024 kello 23.12 (EEST)

text: Vaihdoin puoluelogot tilalle, voisi laittaa pääkuvaksi vielä jonkun EU-parlamentin kuvan.--Paju (keskustelu) 1. kesäkuuta 2024 kello 23.29 (EEST)
replies: text: :Näyttää ihan hyvältä. --Linkkerparkeskustelu 2. kesäkuuta 2024 kello 00.03 (EEST)
thread_title:  Kuvat artikkelissa?
Keskustelu:Punaisen hämärän maa

message: : Onko lyhentämiselle muuta lähdettä kuin sivumäärän vertailu? Kirjaimet ja rivivälit voivat olla pienempiä, lyhyempiä, kuvat jätetty pois. --abc10 (keskustelu) 15. maaliskuuta 2024 kello 08.38 (EET)
replies: text: Ei ole muuta lähdettä. En tiedä mitään kirjapainotekniikasta, joten voi olla niinkin. Minulla on vuoden 1923 kovakantinen painos, joka on vain pari senttiä paksu ja pienikokoinen 13x19 cm. Ehkä sivukokoa kasvattamalla teksti on saatu mahtumaan 182 sivuun. --Pihamies (keskustelu) 18. maaliskuuta 2024 kello 21.25 (EET)
replies: text: :Minulla täytyy olla tuo artikkeliin valokuvaamani kirja jossain. Siitä on loppupainos (nimellä "Jäännöspainoksia" tämännäköisenä) julkaistu samana vuonna mutta edelleen tietokirjana. Vuoden 1942 painos on muutettu kaunoluokitukseen ja sijoitettu Kymmenen markan romaaneja -sarjaan, joten siitä on varmasti karsittu tekstiäkin, mutta ainakin kuvat. Jatkosodan aikaa, jolloin tarvittiin propaganda-aineistoa. --abc10 (keskustelu) 19. maaliskuuta 2024 kello 08.15 (EET)
thread_title:  Lyhennetty painos? 

message: Artikkelissa voisi kai mainita, että PHM kuuluu jatkosodan jälkeen kiellettyihin kirjoihin.  --Pihamies (keskustelu) 18. maaliskuuta 2024 kello 21.31 (EET)
replies: text: Ilman muuta voi. --abc10 (keskustelu) 18. maaliskuuta 2024 kello 21.57 (EET)
thread_title:  Kielletty kirja
Keskustelu:2-etyyliheksanoli

message: Miksi muokkaukseni tekstiin oli kumottu? Seuraava sivun teksti on täysin virheellistä: "2-etyyliheksanoli on rasvaliukoinen yhdiste, joten sitä kertyy hitaasti elimistöön tiloissa oleskeltaessa tai työskenneltäessä. Sen pitoisuus elimistössä nousee, kunnes pitoisuus aiheuttaa oireita. Tämän vuoksi pienikin pitoisuus on sisäilmassa haitallinen. --- Kun 2-etyyliheksanolin lähde poistetaan tai altistunut siirtyy työskentelemään tilaan, jossa sitä ei ole ilmassa, niin sen pitoisuus elimistössä alkaa laskea. Aineen poistuminen elimistöstä kestää noin 3 kuukautta.Ositum - 2-etyyliheksanoli 
Sekä viitteissä olevan käyttöturvallisuustiedotteen että Euroopan kemikaaliviraston tietokannan mukaan 2-etyyliheksanolin log Pow -arvo on 2,9 eli se EI ole bioakkumuloituva (elimistöön kertyvä). Nykyinen teksti antaa lukijoille täysin virheellistä tietoa sekä aiheuttaa aivan turhaa huolta ja pelkoa. Missään ei myöskään ole annettu viitteitä näille tiedoille. Väite, jonka mukaan elimistöön kertynyt 2-etyyliheksanoli poistuisi elimistöstä 3 kuukauden kuluessa viittaa sivuun, josta sama väite löytyy, mutta sielläkään ei ole annettu viitettä lähteeseen, johon tämä tieto perustuu. Lisäksi kyseinen sivu on yrityksen, joka ainakin aiemmin myi 2-etyyliheksanolimittauksia. 185.25.76.254 15. maaliskuuta 2024 kello 12.34 (EET)
thread_title:  Sivulla on virheellistä tietoa terveyshaittoihin liittyen
Keskustelu:Nguyễn Văn Hùng

message: Joku Metassa käyttäjäsivuaan pitävä, ilmeisen asiallinen käyttäjä on pyytänyt tätä pikapoistettavaksi  mainitulla syyllä. Mistähän mahtaa olla kyse? --Pxos (keskustelu) 15. maaliskuuta 2024 kello 17.25 (EET)
replies: text: Tämä artikkeli on lisätty artikkelitoiveisiin ja pyyntö artikkelin luomisesta lähetetty useiden vakiokäyttäjien keskustelusivulle, kuten tänne ohjaavista sivuista voi todeta. En-wikissä poistosta keskustellaan ilmeisesti merkittävyysperusteella (en:Wikipedia:Articles for deletion/Peter Nguyen Van Hung), vuonna 2009 en-wikissä noteerattu että tätä tungetaan mainoksena eri Wikipedioihin (en:Talk:Peter_Nguyen_Van_Hung#Alert)... Pitänee paikkansa, ensimmäinen (IP:n tekemä) versio on ilmeinen konekäännös, kuten hassusta sanavalinnasta "toimintasankari" voi päätellä. Saatuani viestin tästä tyypistä, tarkistin artikkelin ainoan lähteen ja päätin että kaipa tästä voi kirjotella jotakin kun ei parempaakaan tekemistä ollut. Löysin pari kelvolliselta vaikuttavaa lähdettä, kirjoitin artikkelin kokonaan uusiksi (poistin sosiaalisen median linkit jne. jotka IP sittemmin palauttanut) ja katsoin lopputuloksen olleen ok. Sv-wikissä sama henkilö laittanut pikapoistopyynnön, joka on kumottu perusteella "vakiokäyttäjän kirjoittama artikkeli". Minulle on pohjimmiltaan yhdentekevää, mitä tälle artikkelille tapahtuu. --Suomalta (keskustelu) 15. maaliskuuta 2024 kello 21.24 (EET)

text: Tuo spämmäyskampanja ei ole ok, mutta kun artikkeli nyt on kirjoitettu uusiksi ja lähteistetty, ei alkuperäinen poistoperuste enää päde. Puollan siis säilyttämistä. --Lax (keskustelu) 16. maaliskuuta 2024 kello 12.04 (EET)

text: 𝕾𝖆𝖎𝖑𝖞𝖙𝖊𝖙𝖙𝖆𝖛𝖆, per edellisten perustelut.--Sentree (Walituksia) (Tarkkaile minua) 16. maaliskuuta 2024 kello 15.52 (EET)
thread_title:  Poistokeskustelu
Keskustelu:SpaceX South Texas Launch Site

message: Tulisikohan tämä siirtää nimelle SpaceX Starbase, kun se taitaa olla nykyisin paikasta yleisemmin käytetty nimi? --VynedJ (keskustelu) 15. maaliskuuta 2024 kello 19.09 (EET)
thread_title:  Nimi
Keskustelu:Juhani Nuorvala

message: https://fmq.fi/articles/andy-warhol-in-an-opera-focus 2001:14BA:A0B5:7200:141:F7D1:4024:44F1 15. maaliskuuta 2024 kello 21.06 (EET)
thread_title:  Flash flash on esitetty
Keskustelu:Moskovan suomalainen peruskoulu

message: Ilmeisesti perustettu jo vuonna 1965, mutta omistus siirtynyt 1998--MAQuire (keskustelu) 16. maaliskuuta 2024 kello 19.34 (EET).
replies: text: Voi olla, mutta en löytänyt lähdettä perustamisen vuodelle, 1965. Tietäjä pro (keskustelu) 16. maaliskuuta 2024 kello 19.36 (EET)
replies: text: :Ok. Mun googlesta tuli toi vuosi.--MAQuire (keskustelu) 16. maaliskuuta 2024 kello 19.42 (EET)
replies: text: ::Jaa, kappas vaan. Löysin nyt oikean perustamis vuoden. Välillä Google toimii erikoisesti. Tietäjä pro (keskustelu) 16. maaliskuuta 2024 kello 19.48 (EET)
thread_title:  Perustamisvuosi
Keskustelu:Saatavuusharha

message: Englanninkielinen "availability heuristic" ei pitäisi kääntää "saavutettavuusharha", vaan "saatavuusharha". Jopa ensimmäisessä suomenkielisessä viitteessä puhutaan saatavuusharhasta. Virhe on todennäköisesti peräisin ruotsinkielisen "tillgänglighet" -sanan kääntämisestä sanaksi "saavutettavuus", vaikka se tarkoittaa ruotsiksi myös sanaa "saatavuus".
"Saatavuusharha" tai "saatavuusheuristiikka" on myös kuvaavampi nimi kuin "saavutettavuusharha", koska ajatusvinouma liittyy erityisesti *saatavilla* olevan tiedon perusteella tehtyihin johtopäätöksiin. Sommelieeri (keskustelu) 17. maaliskuuta 2024 kello 12.28 (EET)
replies: text: Siirretty. Mainittakoon sekin, että saatavuusharha on ilmeisesti yleisempi käännös. Google-haku "saatavuusharha" tuotti 258 tulosta ja haku "saavutettavuusharha" 79 tulosta. --Paranaja (keskustelu • muokkaukset) 17. maaliskuuta 2024 kello 13.05 (EET)
thread_title:  "Saavutettavuusharha" on väärä käännös
Keskustelu:Joensuun auto-onnettomuus 1914

message: Auto-onnettomuus: ei mielestäni merkittävä. --abc10 (keskustelu) 17. maaliskuuta 2024 kello 12.28 (EET)
replies: text: Tjp on luonut tässä parin vuoden sisään muitakin tällaisia auto-onnettomuusartikkeleita, jotka eivät mielestäni ole merkittäviä. Niitähän tapahtuu tässäkin valtiossa valitettavan paljon, eikä noissa näytä olevan mitään merkittävyyttä nostavaa tekijää. Pietiboii  (keskustelu) 17. maaliskuuta 2024 kello 12.36 (EET)
replies: text: :Harmillista, kun on tekemättömiä merkittäviäkin aiheita, joihin kannattaisi panostaa. --abc10 (keskustelu) 17. maaliskuuta 2024 kello 12.42 (EET)

text: Tämä onnettomuus on mielestäni merkittävä, koska se oli tietääkseni ensimmäinen Suomessa tapahtunut auto-onnettomuus, jossa oli useampia kuolonuhreja. 1910-luvulla autot olivat vielä harvinaisia, tarkemmin näistä 1910-luvun suomalaisista auto-onnettomuuksista löytyy ainakin Reijo Vallan väitöskirjasta, josta tämän onnettomuuden löysin. Siellä esim. sivulla 119 on niitä lueteltu Reijo Valta : Koeajoja: Auton käyttöönotto Suomessa 1900-1918, Jyväskylän yliopiston humanistis-yhteiskuntatieteellisen tiedekunnan väitöskirja, Jyväskylä 2021, Joensuun onnettomuudesta s. 119, 124, 127, 128 Mitä noihin muihin onnettomuuksiin tulee, niitä olen ottanut mukaan historiallisen mielenkiinnon vuoksi ja sen vuoksi että niistä on aikanaan lehdissä kirjoitettu runsaasti. Ei niitä kuitenkaan niin paljoa ole lisätty että suomenkielinen Wikipedia olisi niistä täyttynyt.--Tjp (keskustelu) 17. maaliskuuta 2024 kello 12.59 (EET)
replies: text: :Sen voisi kertoa jommassakummassa tai molemmissa seuraavista Auto-onnettomuus ja Liikenneturvallisuus Suomessa, jos ensimmäisyydelle on lähteitä. Erillinen nippeliartikkeli tuskin edes löytää lukijaansa. --abc10 (keskustelu) 17. maaliskuuta 2024 kello 13.24 (EET)

text: :Jos tuo tieto ensimmäisestä kuolonuhreja vaatineesta auto-onnettomuudesta Suomessa pitää paikkansa, niin se pitäisi ehdottomasti mainita artikkelissa, jos vain lähde löytyy. --Kärrmes (keskustelu) 17. maaliskuuta 2024 kello 15.00 (EET)

text: 0n tämä niin vanha tapaus eikä vähäinen niin että säilyttäisin. --Höyhens (keskustelu) 24. maaliskuuta 2024 kello 13.01 (EET)

text: Pioneeritapahtumana saa säilyä. --Lax (keskustelu) 20. toukokuuta 2024 kello 16.52 (EEST)
thread_title:  Merkittävyys
Keskustelu:Hirvas (Karjalan tasavalta)

message: Hirvaksen, ettei vain Hirvaan? En muuten kysyisi, mutta joissain muokkauksissa taivutus on vaihdettu, mutta mitään varsinaista syytä sille ei ole merkitty. No, pääasia ettei ole "Hirvasin". -- Kapulakone (keskustelu) 18. maaliskuuta 2024 kello 08.42 (EET)
replies: text: Kakkosviitteen (Petroskoissa julkaistu suomalaisten nimien luettelo) mukaan taivutus on "Hirvaksen", ja sitä näyttää esiintyvän muuallakin. Tein haun Punainen Karjala -lehdestä (1935-37), jossa "Hirvaan" näyttäisi olevan vähän yleisempi, mutta esiintymiä ei ole kovin paljon. Siellä näköjään käytetään myös ulkopaikallissijaa "Hirvaalla". Minulle käy kumpi tahansa. Helsingin Ylioppilaslehden pojat kävivät aikoinaan "Nurmesissa" ja kirjoittivat siitä pitkän artikkelin... --Esamatti1 (keskustelu) 18. maaliskuuta 2024 kello 09.37 (EET)
replies: text: :Joo, parempi käyttää yleisempää taivutusta. Ks-taivutus onkin muutenkin s-loppuisissa sanoissa yleisempi (Tuomaksen ~ Tuomaan). Kaikkialla kuitenkaan näin ei ole, esimerkiksi Kintaus taipuu kyllä Kintauden (no, Kintauven), joissain viranomaistiedoissa on kyllä "Kintauksen" (mm. Ala-Kintauksen valuma-alue). Ja tietenkin vielä se, että sanana hirvas taipuu hirvaan. Siksi(kin) kysyin.

text: :ps. Tietenkään puhuessa taivutuksella ei ole yhtä paljon väliä. Kyllä minäkin puhun vaikka "Kaunaksesta", ja varmaan useampi on kuullut "Toljatin" eikä "Toljattin" autotehtaista. Kirjoittaessa on kuitenkin hyvä olla jokin sääntö. -- Kapulakone (keskustelu) 23. maaliskuuta 2024 kello 09.02 (EET)
thread_title:  Taivutus
Keskustelu:Make America Great Again

message: Mistä tulee sanonnan käännöksen ”suuri”? Sanonnan sisältö ja käyttötarkoitus viittaa enemmän siihen suuntaan, että ”mahtava” olisi parempi käännös. Onko käännös vakiintunut? Vaikuttaa, että suomen kielen rikkautta ei ole osattu hyödyntää käännösvaiheessa. 88.112.9.93 18. maaliskuuta 2024 kello 09.54 (EET)
thread_title:  Suuri ja mahtava
Keskustelu:Veli Malin

message: Veli Malinin sivustolle voisi täydentää, että hän on kuollut 1. 2. -22 86.60.240.58 18. maaliskuuta 2024 kello 11.17 (EET)
replies: text: Toki, kunhan esität väitteelle lähteen. Pietiboii  (keskustelu) 18. maaliskuuta 2024 kello 11.31 (EET)

text: Kiitos tiedosta. Löysin FHRA:n sivulta maininnan , , onko jotain vielä "virallisempaa?. V8-Magazine 3/2022? -- Htm (keskustelu) 18. maaliskuuta 2024 kello 11.33 (EET)
replies: text: :V8-Magazine 3/2022 -lehteä vilkaisin kirjastossa, ja siinä oli uutinen kuolemasta, ei synt.- tai kuolinpäivää. –Anr (keskustelu) 21. maaliskuuta 2024 kello 19.24 (EET)
replies: text: ::ok. -- Htm (keskustelu) 21. maaliskuuta 2024 kello 21.07 (EET)
 Lähteistin eurodragster-sivun mukaan. Onko sinulla muuta/parempaa tietoa? --Htm (keskustelu) 18. maaliskuuta 2024 kello 20.56 (EET)

text: Eipä ole tähän hätään. Mutta pitänee katsella jos tulee eteen. –Anr (keskustelu) 18. maaliskuuta 2024 kello 21.12 (EET)
replies: text: :Ok, kiitos, kiva jos pidät tämän mielessä. Tutkailen minäkin. -- Htm (keskustelu) 18. maaliskuuta 2024 kello 21.18 (EET)
thread_title:  Poistunut keskuudestamme
Keskustelu:Suomen presidentinvaali 1962

message: Näyttäisi olevan hieman epäselvyyttä siitä, miten Kekkosen vaaliliiton 145 valitsijamiestä jakautuivat eri puolueiden ja ryhmien kesken. Artikkelissa nyt olevat luvut perustuvat vaalitilaston sivulla 8 olevaan taulukkoon, jonka mukaan maalaisliittolaisia oli 111, kansanpuoluelaisia 21, rkp:läisiä 6 ja muita 7. Saman tilaston viimeisellä sivulla (s. 43) on kuitenkin hämmentävästi eri luvut, joiden mukaan maalaisliittolaisia oli 110, kansanpuoluelaisia 19, rkp:läisiä 6 ja muita 10.
Laatiessani luetteloa vuoden 1962 valitsijamiehistä etsin tiedot yksittäisten valitsijamiesten puoluekannoista vanhoista sanomalehdistä, mutta joidenkin henkilöiden kohdalla eri lehtiuutisissa oli eri tieto. Esimerkiksi Helsingin vaalipiiristä Kekkosen valitsijamieheksi valittu professori Ilmari Hustich oli useiden lähteiden perusteella RKP:n ehdokas, mutta yhden Ilta-Sanomien uutisen mukaan hän oli "lähellä RKP:tä" mutta "esitelty puolueettomana ehdokkaana". Eräs Uuden Suomen uutinen erotteli kaikki Kekkosen valitsijamiehet puolueittain mutta usean henkilön kohdalla tiedot poikkesivat siitä, mitä onnistuin muista hajalähteistä löytämään. Jos Hustich laskettaisiin puolueettomaksi ja mainitun US:n uutisen poikkeavuudet muista lähteistä oletetaan virheiksi, niin silloin minun laskelmani mukaan jälkimmäisen taulukon luvut pitävät paikkansa valtakunnallisella tasolla (ML 110, KP 19, RKP 6, muut 10), mutta vain siksi, että vaalipiiritasolla olevat lukuisat poikkeamat sattuvat kumoamaan toisensa. --Risukarhi (keskustelu) 18. maaliskuuta 2024 kello 17.05 (EET)
thread_title:  Kekkosen vaaliliiton valitsijamiesten lukumäärät puolueittain
Keskustelu:Venäjän presidentinvaali 2024

message: Täältä  saisi ilmeisesti viralliset tulokset, mutta koko palvelu ei toimi ainakaan itselläni. Ehkä tietyt palveluntarjoajat tai IP osoitteet on estetty. J.K Nakkila (keskustelu) 18. maaliskuuta 2024 kello 17.53 (EET)
thread_title:  Tulokset
Keskustelu:Uudenkaupungin Jää-Kotkat

message: Elite Prospectsissa Jää-Kotkien sivun yläosassa lukee IV-divari, mutta UJK HISTORY AND STANDINGS -osiossa kausi 2023–2024 kaksi kertaa. Toisessa on sarjatasona IV- ja toisessa III-divari. Miten tätä pitäisi tulkita? Joukkueen Instagramin mukaan he voittivat IV-divarin. Elite Prospectsin IV-divari-sivulla joukkue löytyy listasta, muttei sarjataulukosta. III-divari-sivulla taas ei näy listassa, mutta sarjataulukossa näkyy. Mitä tämä siis tarkoittaa? Luurankosoturi ✉️ 18. maaliskuuta 2024 kello 18.59 (EET)
thread_title:  Joukkueen 2023–2024-kausi ja sarjataso
Keskustelu:Kirgisianvinttikoira

message: Oikea kirgisiankielinen nimi on Тайган, mutta artikkelissa se näkyy kokoajan erilaisessa kirjoitusasussa. Miten saan oikeanlaisen kirjoitusasun näkymään artikkelissa? --Canarian (keskustelu) 19. maaliskuuta 2024 kello 15.50 (EET)
replies: text: Johtui kursiivista. Muutin mallinetta niin, että nimen ei enää pitäisi näkyä kursiivina . --Paranaja (keskustelu • muokkaukset) 19. maaliskuuta 2024 kello 16.20 (EET)
thread_title:  Apuja kirgisiankielisen nimen näkymiseen oikein
Keskustelu:Erikoisjoukot (televisiosarja)

message: Artikkelissa mainitaan ensimmäisen kauden kuvauspaikaksi hylätty Tytyrin kalkkitehdas. Artikkelin kuvassakin oleva Tytyrin kalkkikaivos ja -tehdas on kuitenkin edelleen Nordkalk Oy:n tuotantokäytössä. Viitteenä olevassa lähteessä ei myöskään ole mainintaa siitä, että ohjelma olisi kuvattu nimenomaan Tytyrissä, eikä jossain toisessa Lohjalaisessa kalkkitehtaassa. Todennäköisempi paikka on vuonna 1994 suljettu Virkkalan kalkki- ja sementtitehdas. Ainakin 2. kauden ilmakuvat on kuvattu rakennusten perusteella nimenomaan Virkkalan entisellä tehdasalueella, joka muutenkin on tunnettu elokuvien ja vastaavien kuvaamispaikkana. On aihetta epäillä, että kuvauspaikka on ollut sama myös jo 1. kaudella. 193.210.166.244 19. maaliskuuta 2024 kello 22.06 (EET)
thread_title:  Kuvauspaikka